open-index/open-wikipedia-markdown huggingface dataset:
Marija Gimbutas

[duimnael|links|Marija Gimbutas-gedenkplaat in [Kaunas]]
**Marija Gimbutas** (Litaus: **Marija Gimbutienė**; * 23 Januarie 1921 in Vilnius, Litaue as *Marija Birutė Alseikaitė*; † 2 Februarie 1994 in Los Angeles, VSA) was 'n prehistorikus en antropoloog. Sy het haar akademiese opleiding aan die Vytautas-Magnus-universiteit te Kaunas, Litaue en aan die Universiteit van Tübingen in Duitsland ontvang en hier in 1946 haar doktorale tesis oor "Die begrafniskultuur in prehistoriese Litaue" voltooi.

Haar wetenskaplike benadering was interdissiplinêr en het 'n basiese opleiding in taalkunde, etnologie en godsdiensgeskiedenis behels. Hierdie wye spektrum van kennis oor 'n verskeidenheid vakgebiede was buitengewoon. In 1941 het sy met Jurgis Gimbutas getrou, en uit hierdie huwelik is drie dogters gebore. Die gesin het in 1949 na die Verenigde State geëmigreer.

Marija Gimbutas het in 1956 internasionale bekendheid verwerf met haar sogenaamde "Koergan-hipotese" waarin sy argeologiese beskawings van die laat Jongsteentydperk en die vroeë Bronstydperk in Rusland asook in Oekraïne en Moldawië volgens gemeenskaplike begrafniskultuur-kenmerke as nou verwant beskryf het. Die Russiese term *koergan* verwys na prehistoriese grafheuwels. Haar hipotese was - net soos ander teorieë ten opsigte van vroeë Indo-Europese beskawings - spekulatief van aard en sodoende aan omstredenheid gekoppel.
5FM

**5FM** is 'n Suid-Afrikaanse FM-radiostasie wat 'n Top 40-formaat volg en deur die SAUK (Suid-Afrikaanse Uitsaaikorporasie), Suid-Afrika se openbare uitsaaier, besit word. 5FM is in Aucklandpark, Johannesburg gesetel. Die stasie saai landswyd uit, met 'n teikenmark van jeugdige Suid-Afrikaners.

## Oorsprong en geskiedenis 
Die stasie het uit 'n kommersiële stasie, LM Radio wat gesetel is in Lourenço Marques (nou Maputo) in die naburige Mosambiek ontstaan. Radio 5 het vir die eerste keer op 13 Oktober 1975 op die lug verskyn, enkele maande nadat Mosambiek sy onafhanklikheid van Portugal op 25 Junie 1975 verkry het. Radio 5 is met 8 mediumgolfsenders gestig wat voorsiening gemaak het vir die popmusiek luisteraars. Die naam dui die vyfde radiostasie van die destydse SAUK aan.

In 1992 is Radio 5 herbemark en die naam is na 5FM verander. Die huidige logo is 'n rooi 5 en FM binne 'n sirkel en die woorde "The Power of" bo-aan die sirkel. Musiek is die kern van 5FM se uitsendings met nuus, sport en verkeersverslae wat voorsiening maak vir 'n wye verskeidenheid van smake vir die jeugdige mark.

5FM het drie digitale platforms waardeur dit betrokke is by sy luisteraars:
* www.5fm.co.za (primêre digitale portaal) – Die stasie se tuisblad wat die nuutste musiek, gebeure, inligting oor optredes en die platejoggies verskaf.
* m.5fm.co.za – Die stasie se mobiele tuiste wat sorg vir musiek, gebeure en inligting oor optredes.
* www.youngblood5.co.za  – 'n Platform wat  luisteraars aanmoedig om hul sê te sê en wat die platejoggies se liefdadigheidsbetrokkenheid dek. Dit gee ook aandag aan nie-winsgewende organisasies en aktiwiteite waarby luisteraars betrokke kan raak. Dit dien as 'n blog vir die debatering van aktuele kwessies.

## Platejoggies 
* Angie Khumalo
* Bongi Mbelu
* Catherine
* Christina Knight
* Damon Kalvari
* DJ Euphonik
* DJ Fresh
* DJ Warras
* Dudu Ramela
* Duran
* Elana Afrika
* Erica Elle
* Fix
* Gareth Cliff
* Grant
* Anele
* Jen Su

* KB
* Kim Schulze
* Koula
* Leigh-Ann Mol
* Mabale Moloi
* Mlu
* Owen Hannie
* Poppy Ntshongwana
* Rob Vember
* Roger Goode
* Sasha Martinengo
* Sias du Plessis
* Sureshnie Rider
* Thabo Modisane
* Travers

## Programskedules 
April 2010 tot -

## Eksterne skakels 
* Amptelike webwerf
MXit Music

**MXit Music** was 'n MXit-produk wat ten doel gehad het om die groei van Suid-Afrikaanse musiek te ondersteun. *MXit Music* het aan opkomende sowel as gevestigde musikale kunstenaars 'n platform gebied om deur middel van hul uitgebreide aanlyn en mobiele gemeenskappe hul produk te bemark. Hierdie proses hets ook behels dat die musici geld vir aflaaie verdien sonder dat 'n derde party of tussenganger betrokke was. Gebruikers kon na musiek luister en daarvoor stem deur van hierdie diens gebruik te maak.

## Eksterne skakels 
* Amptelike webwerf
Basseterre

: *Hierdie artikel handel oor die hoofstad van St. Kitts en Nevis. Moenie verwar word met Basse-Terre nie.*

**Basseterre** is die hoofstad en grootste stad van St. Kitts en Nevis, 'n eilandstaat in die Karibiese See. Die stad is aan die suidkus van die eiland St. Kitts geleë, die land se grootste eiland. Die stad het in 2013 'n bevolking van 13&nbsp;000 gehad en beslaan 'n oppervlakte van 6,1&nbsp;km².

## Sport 
Tydens beide die Krieketwêreldbeker 2007 en die T20I-vrouewêreldbeker 2010 is Basseterre se Warner Park-stadion vir wedstryde gebruik.

## Eksterne skakels 
*  
*
Kaleidosound Music Productions

**Kaleidosound Music Productions** is 'n hoofstroommusiekvervaardigingsmaatskappy wat in Groenpunt, Kaapstad gevestg is. Kaleidosound vervaardig 'n breë reeks musikale genres, waaronder kwaito, hiphop, pop, jazz, klassiek en house.

## Eksterne skakels 
* Amptelike webwerf
Willemstad

duimnael|links|Die hawe van Willemstad.
**Willemstad** is die hoofstad en grootste stad van Curaçao, 'n outonome land van die Koninkryk van die Nederlande in die Karibiese See. Die stad het in 2013 'n bevolking van 150&nbsp;000 gehad en is die belangrikste stad op Curaçao en is geleë aan die suidkus naby die oospunt van die eiland. In die plaaslike taal, Papiaments, word daar gereeld na Willemstad verwys as "punta".

Willemstad was gebou om die Amsterdam-fort kort na dit in 1635 gebou is en die stad was van toe af al die hoofstad van Curaçao. Die stad is genoem na die eerste koning Willem van Oranje-Nassau, die eerste erfgenaam van die Nederlandse Huis van Oranje. Die historiese stadsentrum en die hawe is in 1997 deur Unesco as wêrelderfenisgebied gelys.

## Eksterne skakels 
*   Amptelike Unesco-bladsy
VH1

**VH1** (bekend as **VH-1: Video Hits One** tussen 1985 en 1994 en as **VH1: Music First** tot 2003) is 'n Amerikaanse kabeltelevisienetwerk wat in New York gebaseer is. VH1 is op 1 Januarie 1985 van stapel gestuur om Turner Broadcasting se kortstondige Cable Music Channel te vervang en met die doel om op die sukses van MTV te bou deur musiekvideo's te speel, maar in hierdie geval met 'n ietwat ouer demografie as teikengehoor met 'n fokus op die ligter, sagter sy van popmusiek. Die kanaal is deur Warner-Amex Satellite Entertainment, in der tyd 'n afdeling van Warner Communications en eienaar van MTV, geskep. Tans is beide VH1 en sy susterkanaal MTV deel van die MTV Networks-afdeling van die korporatiewe moedermaatskappy Viacom. Alhoewel VH1 vandag nog soms musiekvideo's speel, is sy meer onlangse aanspraak op roem in die gebied van musiekverwante werklikheidsprogramme, soos *Behind the Music*, die *I Love the...*-reeks, die *Celebreality*-programme, en die kanaal se algehele fokus op popkultuur.

## Verwysings 
## Eksterne skakels 
*  Amptelike webwerf
Port of Spain

**Port of Spain** (ook **Port-of-Spain** geskryf) is die hoofstad en derde grootste munisipaliteit van Trinidad en Tobago, 'n eilandstaat tussen die Karibiese See in die weste en die Atlantiese Oseaan in die ooste. Die stad is aan die weskus van die eiland Trinidad geleë, die land se grootste eiland. Die stad het in 2011 'n bevolking van 61&nbsp;971 gehad en beslaan 'n oppervlakte van 13,4&nbsp;km². Na raming beweeg daar daagliks tot 250&nbsp;000 mense deur die stad.

Tydens die Krieketwêreldbeker 2007 is Port of Spain se Queen’s Park-ovaal vir ses wedstryde ingespan.

## Eksterne skakels 
*  
*  Amptelike webwerf
*
MTV

**MTV** (**Music Television**) is 'n Amerikaanse kabeltelevisienetwerk wat in New York gebaseer en op 1 Augustus 1981 bekend gestel is. Die oorspronklike doel van die kanaal was om musiekvideo's onder begeleiding van op-die-lug-aanbieders, ook bekend as VJ's, te speel. Vandag speel MTV steeds 'n beperkte keur musiekvideo's, maar die kanaal saai nou hoofsaaklik 'n verskeidenheid popkultuur- en werklikheidsreekse uit wat op jong volwassenes en tieners gemik is.

Sedert sy première het MTV 'n aansienlike impak op die musiekindustrie en popkultuur gehad. Slagspreuke soos "I want my MTV" (Afrikaans: *Ek wil my MTV hê*) het in die openbare bewussyn wortel geskiet, die konsep van die VJ is gepopulariseer, die idee van 'n toegewyde videogebaseerde uitlaat vir musiek is ingelei, en beide musici en aanhangers het 'n sentrale lokasie vir musiekgeleenthede, nuus en promosie gevind. MTV word ook tallose male deur musici, ander TV-kanale en TV-reekse, rolprente en boeke in popkultuur na verwys.

MTV het die ontstaan van vele susterkanale in die VSA en geaffilieerde kanale internasionaal tot gevolg gehad. MTV se morele invloed op jongmense, insluitende kwessies rakende sensor en sosiale aktivisme, is al jarelank 'n onderwerp van debat. MTV se besluit om op nie-musikale programmering te fokus, het sedert die 1990's geweldige kritiek verduur, wat weer eens die kanaal se teenwoordigheid in die popkultuur beklemtoon.

## Verwysings 
## Eksterne skakels 
*  Amptelike webwerf
Skitiërs

duimnael|Goue appliek van twee Skitiese boogskutters, 400 tot 350 v.C. in die Britse Museum
Die **Skitiërs** of **Skithiërs** was ’n antieke Iranse nomadiese volk van ruiters wat op die steppe om die Swart- en Kaspiese See, toe bekend as **Skitië**, gewoon het. Hulle is later deur die nabyverwante Sarmate oorheers. Baie van die inligting wat oor hulle bekend is, kom van die Griekse historikus Herodotus (omstreeks 440 v.C.) en van opgrawings van voortreflike goue artefakte in Skitiese grafheuwels in die Oekraïne en Suid-Rusland. 

Hul taal, Skities, word dikwels geklassifiseer as ’n lid van die Oos-Iranse tale. Daar word geglo hulle het oorspronklik van die Sentraal-Asiatiese streek Groter Iran (Persië) gekom.

Argeologiese oorblyfsels van die Skitiërs sluit in grafheuwels, of koergans – sommige eenvoudig, ander oordadige grafkelders met wapens, perdetuie, Skitiese kuns, goud, sy en diere-offerandes, plek-plek ook met vermoedelik menslike offerandes. Mummifiseringstegnieke en ysgrond het gehelp om die oorblyfsels goed bewaar te laat bly.

Argeoloë kan onderskei tussen drie periodes van antieke Skitiese oorblyfsels:
* 1ste periode – voor-Skitiese en aanvanklike Skitiese tydperk: van die 9de tot die middel van die 7de eeu v.C.
* 2de periode – vroeë Skitiese tydperk: van die 7de tot die 6de eeu v.C.
* 3de periode – klassieke Skitiese tydperk: van die 5de tot die 6de eeu v.C.

## Verwysings 
## Verdere leesstof 
* Alekseev, A. Yu. *et al.*, *Chronology of Eurasian Scythian Antiquities Born by New Archaeological and 14C Data*. Radiocarbon, Vol .43, No 2B, 2001, p 1085-1107.
* Jaedtke, Wolfgang. *Steppenkind*, Piper Verlag, Munich 2008. . ’n Roman met gedetailleerde beskrywings van die lewe van die Skitiërs (Duits).
* Rolle, Renate, *The world of the Scythians*, Londen en New York (1989).
* Rjabchikov, S. V., *The Scythians, Sarmatians, Meotians and Slavs: Sign System, Mythology, Folklore*. Rostof-aan-die-Don, 2004 (Russies)
* Sulimirski, T. "The Scyths", in *Cambridge History of Iran*, vol. 2: 149-99 http://www.azargoshnasp.net/history/Scythians/scyth1.htm

## Eksterne skakels 
* "A chronology of the Scythian antiquities of Eurasia based on new archaeological and C-14 data", Alekseev, A.Y. et al. 
* "Scythian Gold From Siberia Said to Predate the Greeks" 
* Oorsig deur Chris Bennet
* *Livius* deur Jona Lendering 
* Kleurillustrasies van Skitiese goud
* Herodotus, *Histories, Book IV* – in Engels vertaal deur Rawlinson, 1942-uitgawe
* Scythia Group ('n Yahoo-groep vir bespreking van die Skitiërs ) 

*15px Hierdie artikel is vertaal uit die Engelse Wikipedia
The Showbiz Report

***The Showbiz Report*** is 'n Suid-Afrikaanse vermaaklikheidstydskrifprogram wat Suid-Afrikaanse en internasionale vermaaklikheidsnuus dek. Die program is geskep en word vervaardig en aangebied deur Nicky Greenwall. Die program het op 6 Januarie 2005 op e.tv gepremière en is ses maande later die 19:30-gleuf op Saterdae toegeken. Episodes is 'n halfuur lank. Elke episode bevat onderhoude met vermaaklikheidsterre, agter-die-skerms rolprentbiz, besoeke aan musiek- en modefeeste, plaaslike teaterhoogtepunte en die nuutste musiekvideo's.

## Verwysings 
## Eksterne skakels 
*  tvsa.co.za-profiel
*
E.tv

**e.tv** is die vyfde terrestriële televisiekanaal in Suid-Afrika, na die drie kanale wat deur die staatsbeheerde Suid-Afrikaanse Uitsaaikorporasie (SABC1, SABC2 en SABC3) en die privaatbeheerde subskripsiebefondsde M-Net, wat deur Multichoice bedryf word. Dit is die eerste privaatbeheerde dog gratis televisiestasie in die land.

Die kanaal saai vanuit Kaapstad en Johannesburg uit, terwyl die aandnuusbulletin sedert die opening van 'n nuwe uitsaaisentrum in die Johannesburgse voorstad Hyde Park vanuit die Goudstad uitgesaai word. Aanvanklike nuusstories is gekritiseer omdat dit te Kaapstad-sentries was en daar nie genoeg aandag aan ander areas gegee is nie. Die laataand-bulletin word steeds vanuit Kaapstad uitgesaai, en die kanaal bedryf steeds sy Kloofstraat-produksiesentrum in daardie stad.

## Sien ook 
* eNuus, Afrikaanse nuusbulletin wat op kykNET uitgesaai word.

## Eksterne skakels 
*  Amptelike webwerf
Port-au-Prince

[duimnael|links|[Nasa-Satellietbeeld van Port-au-Prince]]
**Port-au-Prince** (Frans: [pɔʁopʁɛ̃s], Haïtiaanse Kreools: *Pòtoprens*) is die hoofstad en grootste stad van Haïti, 'n land op die Karibiese eiland Hispaniola tussen die Atlantiese Oseaan in die noorde en die Karibiese See in die suide. Die stad het 'n bevolking van 987&nbsp;310 in 2015 gehad en 'n oppervlakte van 36,04&nbsp;km². Port-au-Prince is in 1749 deur Franse gestig.

Op 12 Januarie 2010 om 4:53 nm plaaslike tyd het 'n sterk aardbewing Port-au-Prince getref en die stad grotendeels vernietig. Volgens die Haïtiaanse regering het die aardbewing die lewe van sowat 230&nbsp;000 mense geëis.

## Susterstede 
*  Miami, Florida, Verenigde State.
*  Montreal, Quebec, Kanada.
*  Baton Rouge, Louisiana, Verenigde State.

## Verwysings 
## Eksterne skakels
Snow White and the Seven Dwarfs

**Snow White and the Seven Dwarfs** is die wêreld se eerste vollengte tekenprent. Dit is in 1937 deur The Walt Disney Company vervaardig. Net soos Walt Disney se kortfilms was *Snow White* 'n reuse-sukses.

## Ontvangs 
### Resensies 
Op Rotten Tomatoes gee 97% van 127 beoordelaars die rolprent 'n positiewe resensie, met 'n gemiddelde telling van 8,8/10. Webwerf Metacritic bereik 'n telling van 96/100, gebaseer op 15 resensies.

## Verwysings
Santo Domingo

**Santo Domingo** (Spaans: [ˈsanto ðoˈmiŋɡo], amptelik *Santo Domingo de Guzmán*, letterlik: "Sint Dominicus de Guzman") is die hoofstad en grootste stad van die Dominikaanse Republiek, 'n land op die Karibiese eiland Hispaniola tussen die Atlantiese Oseaan in die noorde en die Karibiese See in die suide. Die stad het 'n bevolking van 965&nbsp;040 in 2010 gehad en het 'n oppervlakte van 104,44&nbsp;km².

## Geskiedenis 
duimnael|links|Kaart van Santo Domingo in 1873
Santo Domingo is die oudste Europese nedersetting in die Amerikas en is op 4 Augustus 1496 deur Bartholomeüs Columbus, die broer van Christophorus Columbus, gestig. Ongeveer 40 jaar na die nedersetting se ontstaan het die goudreserwes uitgewerk geraak en die plaaslike Indiaanse arbeidsmag het uitgeput geraak as gevolg van siektes, oorloë en immigrasie. Die stad is geplunder deur Francis Drake in 1586 en beset deur Haïti van 1822 tot 1844. Daarna was hulle egter oorwin, verwilder en die Dominikaanse Republiek gestig. Van 1916 tot 1924 is die gebied beset deur Amerikaanse Marinierskorps. Op 3 September 1930 is die stad deur 'n tropiese sikloon feitlik vernietig en herbou. Die stad is in 1936 deur die diktator Rafael Trujillo hernoem na *Ciudad Trujillo* ([sjuˈðað tɾuˈhiʎo]) maar het sy oorspronklike naam in 1961 terug gekry.

Die koloniale stad van Santo Domingo is in 1990 deur Unesco as wêrelderfenisgebied gelys.

## Lugvervoer 
Die stad word deur twee lughawens bedien, die Las Américas Internasionale Lughawe en die ouer lughawe, Aeropuerto Internacional La Isabela.

## Eksterne skakels 
*  Amptelike webwerf
*   Amptelike Unesco-bladsy
Roseau

duimnael|links|'n Lugbeeld van Roseau
duimnael|links|Roseau se kuslyn
**Roseau** is die hoofstad en grootste stad van Dominica, 'n eilandnasie tussen die Atlantiese Oseaan in die ooste en die Karibiese See in die weste. Die stad het in 2007 'n bevolking van 16&nbsp;582 gehad. Dit is 'n klein en kompakte stedelike nedersetting, geleë in die St George-munisipaliteit en omring deur die Karibiese See, die Roseau-rivier en Morne Bruce. Dit is gebou op die plek van die antieke Kalinago Indiese dorp van Sairi, en is die oudste en belangrikste stedelike nedersetting op die eiland Dominica.

Dit is geleë op die weskus van Dominica, en geboue bestaan uit 'n kombinasie van moderne en koloniale (Franse styl) argitektuur.

Roseau is Dominica se belangrikste hawe vir buitelandse handel. Sommige uitvoerprodukte sluit piesangs, lourierolie, groente, pomelo's, lemoene en kakao in. Die dienstesektor dra ook 'n groot deel tot die plaaslike ekonomie by.

## Eksterne skakels
Mamoudzou

**Mamoudzou** is sedert 1977 die hoofstad en grootste stad van Mayotte, 'n oorsese gebied van Frankryk ten noorde van die Comore in die Indiese Oseaan. Die stad het 'n bevolking van 57&nbsp;281 in 2011 gehad en 'n oppervlakte van 41,94&nbsp;km².

## Eksterne skakels 
*  Amptelike webwerf
Wadda van die Woestyn

duimnael|regs|Voorblad van Wadda van die woestyn

**Wadda van die Woestyn** is Afrikaanse boek wat deur Cor Dirks geskryf is. Die eerste uitgawe is in Augustus 1950 gepubliseer, en die tweede druk volg in Augustus 1951. Hy het die boek aan sy vader en moeder opgedra.

Wadda, die woestynkind, is as driejarige seuntjie deur sy Boesman-pleegouers ná 'n skipbreuk op die strand in die Namibwoestyn gevind. Die lewe saam met die Boesmans het van hom 'n ware natuurkind gemaak, wat sy baasskap oor die voëls, slange en selfs ou Maanhaar, die leeu, bewys het.

As jongman tree hy op as redder van blankes wat hulle daaraan waag om die geheime van die Makarikari-moeras te probeer blootlê. En dan 'n keuse – sy liefde vir die eerste blanke meisie wat hy aanskou het, of trou aan sy Boesmanvolgelinge.

Die boek bied spanning en avontuur en speel in 'n kontrei met 'n wonderlike atmosfeer af.
Vientiane

**Vientiane** (uitgespreek /vjɛnˈtjɑːn/, Laosiaans: *ວຽງຈັນ*, *Vieng Chang* of *Viang Chan*) is die hoofstad en grootste stad van Laos. in 2009 'n bevolking van 350&nbsp;000 gehad. Die stad lê in die Vientiane-distrik (*Kamphaeng Nakhon Wieng Chan*). Vientiane het ongeveer 400 000 inwoners. Die stad is aan die noordoewer geleë in 'n draai van die Mekongrivier. Die naam Wieng Chan kom van Wieng (stad of plek met mure) en Chan (die Lao-vervorming van die Sanskrit-woord Chandana wat sandelhout beteken). Die Franse het die spel na Vientiane geromaniseer. Vientiane word saam met Phnom Penh in Kambodja en Saigon (Ho Chi Minh-stad) in Vietnam beskou as die drie klassieke Franse indochinese stede. Dit hou verband met die klassieke koloniale Europese argitektuur.

## Geskiedenis 
Die stad het 'n lang geskiedenis en het verskeie heersers gehad (insluitend Birmaans, Sukhothai, Viëtnamees en Khmer) voordat koning Fa Ngum dit verower het en tot die koninkryk Lan Xang gevoeg het. Die hoofstad van Lan Xang is in 1533 van Luang Prabang na Vientiane verskuif. In 1707 word die stad onafhanklik nadat 'n burgeroorlog vir Lan Xang trooopvolging plaasgevind het. In 1828 is die stad deur koning Rama III van Siam vernietig nadat hy 'n belangrike veldslag verloor het. Die stad is ontvolk. Toe Laos onder Franse heerskappy kom, word Vientiane weer die hoofstad van Laos. Die konings het egter in Luang Prabang gebly, ook na onafhanklikheid tot die kommunistiese oorname van die mag in 1975.

## Bestuur 
Vientiane is ook die hoofstad van die Vientiane-prefektuur (*kampheng nakhon Vientiane*). Daar is ook 'n Vientiane-provinsie - die prefektuur word in 1989 van die provinsie geskei.

Die stad Vientiane bestaan uit die volgende distrikte:

* Chantabuly
* Hadxaifong
* Sikhottabong
* Sisattanak
* Xaysetha

## Suster stede
Vientiane is suster stede met:
*  Bangkok, Thailand
*  Chittagong, Bangladesh
*  Phnom Penh, Kambodja
*  Ho Chi Minh City, Vietnam
*  Cirebon, Indonesia
*  Kyoto, Japan

## Verdere leeswerk
* Askew, Marc, William Stewart Logan, and Colin Long. *Vientiane: Transformations of a Lao Landscape*. London: Routledge, 2007. 
* Sharifi et al., *Can master planning control and regulate urban growth in Vientiane, Laos?*. Landscape and Urban Planning, 2014. DOI: 10.1016/j.landurbplan.2014.07.014
* Flores, Penelope V. *Good-Bye, Vientiane: Untold Stories of Filipinos in Laos*. San Francisco, CA: Philippine American Writers and Artists, Inc, 2005. 
* Renaut, Thomas, and Arnaud Dubus. *Eternal Vientiane*. City heritage. Hong Kong: Published by Fortune Image Ltd. for Les Editions d'Indochine, 1995.
* Schrama, Ilse, and Birgit Schrama. ''Buddhist Temple Life in Laos: Wat Sok Pa Luang". Bangkok: Orchid Press, 2006. 
* Women's International Group Laos. *Vientiane Guide*. Vientiane: Women's International Group, 1993.

## Eksterne skakels 
*
Brandenburg an der Havel

**Brandenburg an der Havel** is die derde grootste stad in die Duitse deelstaat Brandenburg naas die hoofstad Potsdam en Cottbus. Die stad het 'n bevolking van 71&nbsp;032 in 2013 gehad en 'n oppervlakte van 228,8 km². Volgens sy oppervlakte is Brandenburg die grootste selfregerende stad in die deelstaat.
duimnael|links|Die domkerk van Brandenburg
Die geskiedenis van Brandenburg an der Havel strek meer as 'n duisend jaar terug. Die eerste historiese verwysings na die stad dateer van 928 en 929. In 'n oorkonde van 1170 word dit vir die eerste keer as 'n nedersetting met Duitse regstatus genoem. Die bou van Brandenburg se domkerk, waarmee in 1165 begin is, word as die beginpunt van die Duitse geskiedenis van Brandenburg beskou. So word na die stad en domkerk dikwels ook as die "bakermat van die Mark Brandenburg" en die huidige deelstaat verwys. 

In 2015 is die 850-jarige jubileum van Brandenburg se domkerk met feesvierings gevier.

## Verwysings
Neubrandenburg

**Neubrandenburg** (Duits: [nɔʏˈbʁandn̩bʊʁk]; letterlik: "Nieu-Brandenburg") is die derde grootste stad van die Duitse deelstaat Mecklenburg-Voorpommere ná die hawestad Rostock en die hoofstad Schwerin. Die stad het 'n bevolking van 63&nbsp;749 in 2016 gehad en beslaan 'n oppervlakte van 85,67&nbsp;km². Die stad is genoem ná die moederstad Brandenburg an der Havel en die Mark Brandenburg. Neubrandenburg is op 4 Januarie 1248 deur Markgraf Johann I van Brandenburg gestig en behoort sedert 1298 tot Mecklenburgse gebied. Die stad is sentraal met die Oossee in die noorde, die Poolse stad Szczecin in die ooste, die Duitse hoofstad Berlyn in die suide en die hawestad Hamburg in die weste geleë.

## Eksterne skakels 
*  
*  Amptelike webwerf
Wollongong-vuurtorings

duimnael|links|’n Uitsig oor Wollongong-hawe met die Wollongong Breakwater-vuurtoring op die agtergrond.
duimnael|upright|Die Wollongong Breakwater-vuurtoring

Wollongong, met 'n bevolking van 200&nbsp;000, is die derde grootste stad in die Illawarra-streek van Nieu-Suid-Wallis suid van Sydney in Australië. Dit is die enigste plek in Australië met wat twee vuurtorings binne loopafstand van mekaar af. Die Wollongong Head-vuurtoring is tans in werking terwyl die Wollongong Breakwater-vuurtoring nie meer in gebruik is nie, maar dit is sedert sy restourasie in 2002 'n erfenisbaken van die stad.

## Wollongong Head-vuurtoring 
Hierdie vuurtoring is in 1936 deur die Australiese departement van skeepsvervoer gebou om skepe veilig in die Port Kembla-hawe in te lei. Dit was die eerste vuurtoring in Australië met ten volle outomatiese ligte. Dit is gebou met gewapende beton om die sterk winde te weerstaan en is 'n gewilde bymekaarkom- en piekniekplek vir die plaaslike inwoners vanweë die goeie uitsig van daar af.

Die Wollongong Head-vuurtoring is tans die enigste werkende vuurtoring nadat die ou Breakwater-vuurtoring in 1974 ophou werk het.

## Wollongong Breakwater-vuurtoring 
Die Wollongong Breakwater-vuurtorig is in 1871 gebou ná vertoë aan die Wollongong-stadsraad in 1866 om seevaarders te help om die hawe veilig binne te gaan toe die steenkoolbedryf in die Illawarra-streek nog in sy kinderskoene gestaan het. Die vuurtoring is geleë in die Belmore-kom aan die suidelike breekwater, binne loopafstand van die nuwer vuurtoring.

Die toring is deur Edward Moriarty, die destydse hoofingenieur van die departement van hawens en riviere, ontwerp. Dit is uit smeeysterplate op 'n betonbasis gebou om stormsterkwinde te kan weerstaan.

duimnael|senter|800px|Wollongong Harbour sluit Belmore Basin, Brighton Beach en die vuurtorings in.

## Verwysings 
## Eksterne skakels
Laâyoune

**Laâyoune** of **El Aaiún** (Arabies: لعيون, *Laʕyūn* ; Spaans: *El Aaiún*; Frans: *Laâyoune*; Berbers: ⵍⵄⵢⵓⵏ, *Leɛyun*; letterlik "die fonteine") is die *de jure* hoofstad en grootste stad van Wes-Sahara, 'n omstrede gebied in Noord-Afrika wat deur Marokko beset en die Arabiese Demokratiese Republiek Sahara opgeëis word. Die stad het in 2014 'n bevolking van 217&nbsp;732 gehad en is in die noordweste van die gebied net oos van die Atlantiese Oseaan geleë. Laâyoune is in 1934 gevestig en in 1938 amptelik gestig. Dit het vanaf 1940 as hoofstad van die kolonie Spaans-Wes-Afrika gedien.

Laâyoune is weerskante van die droë rivier *Saguia el Hamra* geleë. In die suidelike gedeelte is die ouer stadsdeel geleë, opgerig deur Spaanse koloniste. 'n Katedraal uit dié tydperk word nog steeds gebruik; sy priesters bedien hierdie stad en Dakhla verder suid. Die meerderheid van die bevolking bestaan uit Sahrawis.

## Verwysings 
## Eksterne skakels 
*  
*
Oimjakon

**Oimjakon** (Russies: Оймякон; Jakoeties: Өймөкөөн) is ’n dorp met 462 inwoners in Oimjakonski Oeloes van die Republiek van Sacha (Jakoetië) in Rusland. Dit is aan die Indigirka-rivier, 30&nbsp;km noordwes van Tomtor aan die Kolima-snelweg, geleë.

Oimjakon is bekend daarvoor dat dit die heeltyds bewoonde plek is waar die laagste temperatuur nog gemeet is (-71,2&nbsp;°C op 26 Januarie 1926). Dit is egter betwisbaar omdat die temperatuur nie direk gemeet is, maar verkry is deur ekstrapolasie. Dis ook die laagste temperatuur wat nog in die Noordelike Halfrond gemeet is behalwe vir ’n nieamptelike laagste gemete temperatuur van -77,5&nbsp;°C by die Loganberg in die Yukon, Kanada. Net in Antarktika is laer amptelike temperature al gemeet – die laagste was -89,2&nbsp;°C naby die Russiese stasie Wostok.

Die weerstasie van Oimjakon is in ’n vallei tussen dié dorp en Tomtor op ’n hoogte van 750&nbsp;m bo seespieël. Die omringende berge van 1&nbsp;100&nbsp;m hoog veroorsaak dat koue lug deur die vallei trek. Die temperatuur by Oimjakon daal dikwels onder -40&nbsp;°C. In 2008 is -60,2&nbsp;°C op beide 19 Januarie en 22 Desember gemeet.

Die naam in Sacha beteken "water wat nie vries nie"; dit is danksy ’n warmwaterbron daarnaby. Die grond daar is ysgrond, wat permanent bevrore is.

Bron:

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Oymyakon*

## Eksterne skakels 
* 1996/'97-Oimjakon-ekspedisie 
* 2008/'09-Oimjakon-ekspedisie 
* Die lewe in Oimjakon. AskYakutia.com
St. George’s, Grenada

**St. George’s** is die hoofstad en grootste stad van Grenada, 'n eilandnasie in die Karibiese See. Die stad is aan die weskus van die eiland Grenada, dié land se grootste eiland, geleë. Die stad het in 2012 'n bevolking van 33&nbsp;734 gehad. St. George’s is in 1650 deur Franse gestig.

Tydens die Krieketwêreldbeker 2007 is St. George’s se Queen’s Park vir ses wedstryde ingespan.

## Eksterne skakels
St. John’s, Antigua en Barbuda

**St. John’s** is die hoofstad en grootste stad van Antigua en Barbuda, 'n eilandnasie in die Karibiese See. Die stad is aan die noordwestelike kus van die eiland Antigua, dié land se grootste eiland, geleë. Die stad het 'n bevolking van 81&nbsp;799 in 2011 gehad en 'n oppervlakte van 10&nbsp;km². St. John’s is in 1632 deur Engelse gestig.

## Eksterne skakels
Ljachofski-eilande

Die **Ljachofskije-eilande** (Russies: Ляховские острова, Jakoeties: Ляхов арыылара) is die mees suidelike subgroep van die Nieu-Siberiese Eilande noord van die Oos-Siberiese kus tussen die Laptef-see en die Oos-Siberiese See noord van Sacha (Jakoetië). Die subgroep word van die vasteland geskei deur die Laptef-straat en van die Anzjoe-eilande deur die Sannikof-straat. Die eilande is:
* Groot Ljachofski-eiland (о. Большо́й Ля́ховский; 4&nbsp;600&nbsp;km²)
* Klein Ljachofski-eiland (о. Ма́лый Ля́ховский; 1&nbsp;325&nbsp;km²)
* Stolbowoi-eiland (о. Столбово́й; 170&nbsp;km²)
* Semjonofski-eiland (о. Семёновский; 0&nbsp;km², nou onder water)

Die eilande is genoem na Iwan Ljachof, wat hulle in 1773 verken het.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Lyakhovsky Islands*
Anzjoe-eilande

Die **Anzjoe-eilande** (Russies: острова Анжу; Jakoeties: Анжу арыылара) is ’n subgroep van die Nieu-Siberiese Eilande. Hulle is geleë noord van die Oos-Siberiese kus tussen die Laptef-see en die Oos-Siberiese See noord van Sacha (Jakoetië). Die totale oppervlakte van die Anzjoe-eilande is sowat 29&nbsp;000&nbsp;km².

Die hoofeilande van die subgroep is (van wes na oos):
* Belkofski-eiland (о. Бельковский; 500&nbsp;km²)
* Kotelni-eiland (о. Коте́льный; 11&nbsp;700&nbsp;km²) en Faddejefski-eiland (о. Фадде́евский; 5&nbsp;300&nbsp;km²), wat verbind word deur Boenge-land (земля́ Бу́нге; 6&nbsp;200&nbsp;km², wat soms deur die see oorstroom is).
* Nowaja Sibir (о. Но́вая Сиби́рь; 6&nbsp;200&nbsp;km²)

Die eilande is genoem na die Russiese ontdekkingsreisiger Pjotr Fjodorowitsj Anzjoe, ’n Russies-gebore afstammeling van Protestantse vlugtelinge van die Franse provinsie Anjou. Hulle is feitlik onbewoon. Hulle behoort administratief aan Sacha (Jakoetië), ’n republiek van die Russiese Federasie.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Anzhu Islands*
De Long-eilande

Die **De Long-eilande** (Russies: Острова Де-Лонга; Jakoeties: Де Лоҥ арыылара) is ’n onbewoonde subgroep van die Nieu-Siberiese Eilande noord van die Oos-Siberiese kus tussen die Laptef-see en die Oos-Siberiese See noord van Sacha (Jakoetië). Hulle lê noordoos van Nowaja Sibir en word dikwels nie beskou as deel van die Nieu-Siberiese Eilande nie. Die totale oppervlakte van die De Long-eilande is sowat 228&nbsp;km².

Die subgroep bestaan uit:
* Jeannette-eiland (о. Жанне́тты)
* Henriëtta-eiland (о. Генрие́тты)
* Bennett-eiland (о. Бе́ннетта)
* Wilkitskowo-eiland (о. Вильки́цкого)
* Zjachowa-eiland (о. Жо́хова)

Bennett-eiland is die grootste. ’n Groot deel van die eilande is met gletsers bedek. Hulle behoort administratief aan Sacha (Jakoetië), ’n republiek van die Russiese Federasie.

## Geskiedenis 
Jeannette-, Henriëtta- en Bennett-eiland is in 1881 ontdek deur die Jeannette-ekspedisie onder George W. DeLong van die VSA-vloot. DeLong het die eilande vir die VSA opgeëis, maar Amerika het nooit op hulle aanspraak gemaak nie.

Wilkitski- en Zjachowa-eiland is onderskeidelik in 1913 en 1914 deur Boris Wilkitski ontdek tydens ’n hidrografiese ekspedisie. Hulle lê verder suid, is laag geleë en is nie met gletsers bedek nie.

Henriëtta was het van 1937 tot 1963 ’n navorsingstasie gehuisves.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:De Long Islands*
Russiese Verre Ooste

[duimnael|regs|200px|Siberië en die Russiese Verre Ooste. Die  deel is die gebied van die [Siberiese Federale Distrik en die  en  deel regs daarvan is die gebied van die Verre Oosterse Federale Distrik.]]

Die **Russiese Verre Ooste** (Russies: Да́льний Восто́к Росси́и; *Dalni Wostok Rossii*) is ’n naam wat gebruik word vir die Russiese deel van die Verre Ooste, dus die heel oostelike gebiede tussen die Baikalmeer in Sentraal-Siberië en die Stille Oseaan. Die Russiese Verre Oosterse Federale Distrik wat in dié gebied val, moet nie verwar word met die Siberiese Federale Distrik wat nie tot aan die Stille Oseaan strek nie (sien kaart).

## Terminologie 
In Russies word gewoonlik na die streek verwys as slegs die "Verre Ooste" en dit kan anderstaliges verwar omdat dit verskil van die internasionale betekenis van die Verre Ooste. Laasgenoemde word gewoonlik in Russies genoem die "Asies-Pasifiese Gebied" (Азиатско-тихоокеанский регион; *Aziatsko-tichookeanski region*), afgekort met die Cyrilliese letters ATP of as Oos-Asië (Восточная Азия; *Wostotsjnaja Azija*).

## Geskiedenis 
Rusland het in 1647 tot aan die kus van die Stille Oseaan uitgebrei met die stigting van Ochotsk. Rusland het in die 19de eeu sy beheer oor die Russiese Verre Ooste bekragtig.

Tot in 2000 het die Russiese Verre Ooste nie spesifieke grense gehad nie. Die naam "Siberië en die Verre Ooste" (Сибирь и Дальний Восток; *Sibir i Dalni Wostok*) is dikwels in Russies gebruik vir die Russiese gebiede oos van die Oeralgebergte sonder om ’n spesifieke onderskeid tussen die twee streke te tref. Die "Verre Ooste" was net ’n vae term.

In 2000 is Rusland se federale deelgebiede in groter federale distrikte ingedeel en die Verre Oosterse Federale Distrik is gestig. Dit bestaan uit die Amoer-oblast, outonome okroeg Tsjoekotka, Joodse Outonome Oblast, Kamtsjatka-krai, Chabarofsk-krai, Magadan-oblast, Primorski-krai, Republiek van Sacha (Jakoetië) en Sachalin-oblast. Sedert 2000 verwys die naam "Verre Ooste" meestal na die federale distrik, maar dit word dikwels ook in ’n breër sin gebruik.

Die federale distrik beslaan ’n gebied van 6,2 miljoen km2 – meer as ’n derde van Rusland se totale oppervlakte.

## Demografie 
Die meeste bewoners van die Russiese Verre Ooste bly in die suide. As ’n mens die grootte van die gebied in ag neem, beteken dit dat die bevolkingsdigtheid van die 6,7&nbsp;miljoen mense net effens meer as een mens per km2 is en dus is dit een van die ylsbevolkte gebiede op aarde. Sedert die verbrokkeling van die Sowjetunie het die bevolking geweldig afgeneem – 14% in die afgelope 15 jaar.

Etniese Russe en Oekraïners maak die grootste deel van die bevolking uit. Sowat 75% woon in stede. Volgens die 2002-sensus is die grootste stede:
* Wladiwostok (594 701 inwoners)
* Chabarofsk (583 072)
* Komsomolsk aan die Amoer (281 035)
* Blagowesjtsjensk (219 221)
* Jakoetsk (210 642)
* Petropawlofsk-Kamtsjatski (198 028)
* Joezjno-Sachalinsk (177 682)
* Nachodka (177 133)
* Oessoerijsk (157 759)

## Eksterne skakels 
* *Meeting of Frontiers: Siberia, Alaska, and the American West*
* 15px Hierdie artikel is vertaal uit die Engelse Wikipedia
Aleksander-paleis

duimnael|200px|Die Aleksander-paleis.
duimnael|200px|*Karmosynrooi voorkamer*, deur Luigi Premazzi (1850's).

Die **Aleksander-paleis** (Russies: Александровский дворец) is ’n voormalige keiserlike woning in Tsarskoje Selo naby Sint Petersburg. Dit is veral bekend as die gunsteling-tuiste van die laaste tsaar, Nikolaas II, en sy gesin. Dit is geleë in Aleksander-park, naby die groter Katharina-paleis.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Alexander Palace*

## Eksterne skakels 
* Aleksander-paleis, tydlyn
* Amptelike webtuiste
Anitsjkof-paleis

duimnael|200px|Die Anitsjkof-paleis in die 19de eeu.
duimnael|200px|Die Anitsjkof-brug en -paleis in 1753.

Die **Anitsjkof-paleis** (Russies: Аничков дворец) is ’n voormalige keiserlike paleis op die kruising van Nefski-prospekt en die Fontanka-rivier in Sint Petersburg. Die naam van die paleis kom van die nabygeleë brug oor die Fontanka. Dit is vir keiserin Elisabeth van Rusland ontwerp in ’n uitspattige Barok-styl.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Anichkov Palace*
* Axelrod V.I., Bulankova L.P. *Anitsjkof dworets – legendi i bili*. Sint Petersburg, 1996.

## Eksterne skakels 
* Amptelike webtuiste
* In Ensiklopedie van Sint Petersburg
Beloselski-Belozerski-paleis

duimnael|250px|Die Beloselski-Belozerski-paleis gesien vanaf die Nefski-prospekt.
duimnael|250px|Die paleis vanaf die Anitsjkof-brug oor die Fontanka-rivier (1850's).

Die **Beloselski-Belozerski-paleis** (Russies: Дворе́ц Белосе́льских-Белозе́рских; voor die Russiese Rewolusie ook bekend as die **Paleis van Groothertogin Elizabeth Fjodorowna**, die **Sergei-paleis** en die **Dmitri-paleis**) is ’n Nieu-Barok-paleis op die kruising van die Fontanka-rivier en Nefski-prospekt in Sint Petersburg, Rusland. Die malvapienk paleis lyk baie soos die Stroganof-paleis wat in die 1750's deur Bartolomeo Rastrelli ontwerp is en aan die ander kant van die Newarivier geleë is.

## Geskiedenis 
Die eerste Beloselski-Belozerski-paleis is in 1747 tydens die bewind van keiserin Elisabeth aan Nefski-prospekt gebou vir prins Michail Andrejewitsj Beloselski (1702–1755). Die gebou, wat destyds baie kleiner was, is in ’n Franse styl ontwerp met ’n groot private tuin en ’n vasmeerplek aan die rivier.

Sy seun prins Aleksander Michailowitsj Beloselski (1752–1809) het die plek geërf en ’n ekstra stuk grond gekoop om die gebou te vergroot. Vanweë sy goeie verhouding met keiser Paul het hy die antieke titel Prins van Belozersk gekry. Van toe af was die familie bekend as die Beloselski-Belozerski's.

Die paleis is later herbou deur Andreas Stackensneider, die persoonlike argitek van tsaar Nikolaas I. Dit was een van die uitspattigste paleise in Rusland. In 1883 is dit verkoop aan groothertog Sergei Aleksandrowitsj van Rusland toe hy verloof geraak het aan prinses Elisabeth van Hesse en die Ryn. Dit is hy wat gesorg het vir die huidige pienk kleur van die paleis.

Die paartjie het nie self kinders gehad nie, maar was die peetouers van groothertog Dmitri Pawlowitsj, wat die paleis geërf het. Hy het dit aan die vooraand van die Russiese Rewolusie verkoop en twee jaar later is dit genasionaliseer. Dit het eers ’n streek-sowjet gehuisves tot dit in 1991 ’n munisipale kultuursentrum geword het. Dit is kwaai beskadig tydens die Tweede Wêreldoorlog, maar is in 1954 gerestoureer. Vandag word konserte daar gehou.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Beloselsky-Belozersky Palace
* Tselyadt M.P. *Dvorets Beloselskikh-Belozerskikh''. Sint Petersburg, 1996.

## Eksterne skakels 
* Beloselski-Belozerski op Sint Petersburg se regeringswebtuiste 
* In die Ensiklopedie van Sint Petersburg
Gatsjina-paleis

duimnael|500px|Die Gatsjina-paleis.
duimnael|200px|Die Tsjesma-galery van groothertog Paul in die Nieu-klassieke styl van die 1790's.

Die **Groot Gatsjina-paleis** (Russies: Большой Гатчинский дворец) is in 1766–1781 in Gatsjina naby Sint Petersburg gebou deur die argitek Antonio Rinaldi vir graaf Grigori Grigorjewitsj Orlof, ’n minnaar van keiserin Katharina die Grote. Die paleis is op ’n heuwel bo die Serebrjannoje-meer geleë. Dit is ’n mengsel van ’n Middeleeuse kasteel en ’n landelike woning.

Keiserin Katharina het so van die paleis gehou dat sy dit ná Orlof se dood by sy erfgename gekoop en aan haar seun, groothertog Paul geskenk het.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Gatchina Palace*

## Eksterne skakels 
* Gatsjina-paleis
* Kuns in die Gatsjina-paleis
Bridgetown, Barbados

**Bridgetown** is die hoofstad, grootste stad en vernaamste hawe van Barbados, 'n eilandstaat in die Karibiese See. Die stad het in 2014 'n geskatte bevolking van 110&nbsp;000 gehad met 'n bevolkingsdigtheid van 2&nbsp;800/vk km. Die stad is op 5 Julie 1628 deur Britte onder Charles Wolverstone gestig. Die historiese middestad van Bridgetown is in 2011 deur Unesco as wêrelderfenisgebied gelys.

## Ekonomie 
Bridgetown is 'n belangrike finansiële sentrum vir Wes-Indië. Talle belangrike banke is in dié hawestad gevestig. Dit is ook die ligging van die *Barbados Stock Exchange*, een van die belangrikste aandelebeurse in die Karibiese gebied. Verder speel toerisme 'n belangrike rol in die ekonomie en daar word rum, suiker en melasse geproduseer.

## Geskiedenis 
Bridgetown is in 1628 as 'n Britse kolonie met die naam *Town of Saint Michael* (St. Michael-dorp) gestig. Voor dit was die gebied waarskynlik deur Arowak-indiane bewoon, maar teen die 1600's was hulle nie meer hier teenwoordig nie. Die Europeërs het wel 'n primitiewe brug wat oor die rivier gebou is gevind. Die stad is in die omgewing van hierdie brug gebou, vanwaar die plek die bynaam *Bridgetown* gekry het. Ná verloop van tyd het hierdie bynaam die stad se amptelike naam geword.

Van 1800 tot 1885 was Bridgetown die hoofstad van die Britse Bowindse Eilande. In 1966 het Barbados onafhanklik geword en in 2021 'n republiek.

## Sport 
Tydens die Krieketwêreldbeker 2007, die T20I-wêreldbeker 2010, die T20I-vrouewêreldbeker 2010 en die T20I-wêreldbeker 2024 is Bridgetown se Kensington-ovaal gebruik vir wedstryde, waaronder al vier die eindstryde.

## Verwysings 
## Eksterne skakels 
*  
*   Amptelike Unesco-bladsy
*
George Town, Kaaimanseilande

**George Town** is die hoofstad en grootste stad van die Kaaimanseilande, 'n oorsese gebied van die Verenigde Koninkryk in die Karibiese See. Die stad het 'n bevolking van 28&nbsp;836 in 2007 gehad en 'n oppervlakte van 29&nbsp;km².

## Eksterne skakels
Kingston, Jamaika

**Kingston** (Engels: [ˈkɪŋstən]; Jamaikaanse patois: *Kgn*) is die hoofstad en grootste stad van Jamaika, 'n eilandstaat in die Karibiese See. Die stad het in 2011 'n bevolking van 1&nbsp;041&nbsp;084 gehad en 'n oppervlakte van 480&nbsp;km². Kingston is in 1692 gestig en is aan Jamaika se suidkus geleë. Dit is die grootste Engelstalige stad in die Amerikas suid van die Verenigde State.

## Lughawe 
Die internasionale lughawe van Kingston heet die Norman Manley Internasionale Lughawe en is 19 km van die stadskern geleë.

## Sportvenue 
In 1966 het Kingston die agste Britse Ryk en Statebondspele aangebied. Tydens die Krieketwêreldbeker 2007 is Kingston se Sabinapark vir sewe wedstryde ingespan.

## Eksterne skakels 
*  
*  Amptelike webwerf
*
Kingstown

**Kingstown** is die hoofstad en grootste stad van St. Vincent en die Grenadine, 'n eilandstaat in die Karibiese See. Die stad is aan die suidkus van die eiland St. Vincent geleë, die land se grootste eiland. Die stad het in 2014 'n bevolking van 40&nbsp;020 gehad.

Tydens die T20I-wêreldbeker 2024 is Kingstown se Arnos Vale-stadion vir wedstryde gebruik.

## Eksterne skakels
Oranienbaum

duimnael|200px|Die Kammenoje-pawiljoen van Oranienbaum.

**Oranienbaum** (Russies: Ораниенба́ум) is ’n voormalige keiserlike woning aan die Golf van Finland wes van Sint Petersburg in Rusland. Tsaar Pieter die Grote het die grond in 1707 aan sy regterhand, Aleksander Mensjikof, gegee. Mensjikof het die argitekte Giovanni Mario Fontana en Gottfried Schädel gevra om ’n woning daarop te bou.

Mensjikof is kort ná Pieter se dood ontsetel en hy het die paleis verloor. In 1743 het Oranienbaum die somerwoning van die erfgenaam van keiserin Elisabeth, later tsaar Pieter III, geword. In die laaste tien jaar voor Elisabeth se dood het die argitek Bartolomeo Rastrelli die paleis herbou en verfraai.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Oranienbaum, Russia*
Katharina-paleis

duimnael|200px|Die suidelike aansig van die Katharina-paleis.
duimnael|200px|Die Agaatkamer van Katharina die Grote.

Die **Katharina-paleis** (Russies: Екатерининский дворец) was die Rococo-somerpaleis van die Russiese tsaars in Tsarskoje Selo, 25 km suidoos van Sint Petersburg.

Die oorspronklike paleis is in 1717 deur keiserin Katharina I laat bou deur die argitek Johann-Friedrich Braunstein. In 1733 het keiserin Anna Michail Zemtsof en Andrei Kwasof aangestel om dit te vergroot. Katharina I se dogter, keiserin Elisabeth, het egter gedink haar ma se paleis is outyds en het Bartolomeo Rastrelli in 1752 gevra om dit te sloop en te vervang met ’n baie deftiger paleis in die Rococo-styl. Bouwerk het vier jaar geduur en die nuwe paleis is in 1756 in gebruik geneem.

Sedert 2003 word die gerekonstrueerde Barnsteenkamer in die paleis vertoon.

## Verwysings 
:*Hierdie artikel is merendeels vertaal vanaf die Engelse Wikipedia-artikel :en:Catherine Palace*

## Eksterne skakels 
* Amptelike webtuiste 
* Geskiedenis van Tsarskoje Selo in 1910
* Foto's
SV Seligenporten

** SV Seligenporten ** is 'n sportklub uit Pyrbaum in die deelstaat Beiere in Duitsland. Behalwe sokker, het die klub ook onder meer afdelings vir handbal en ruitersport. *Seligenporten* is 'n dorpswyk van Pyrbaum wat tot 1970 'n onafhanklike dorp was.

Die klub is op 23 Julie 1949 gestig in die restaurant *Mark* deur 47 mans van Seligenporten en die buurdorp *Rengersricht* (vandag ook deel van Pyrbaum), nadat toestemming vanaf die Amerikaanse besettingsmagte verkry is.

Die klubs se grootste prestasie was om die hoofrondte van die DFB-Pokal in die 2007/08-seisoen te haal, waar daar in die eerste rondte met 0-2 teen DSC Arminia Bielefeld vasgeval is voor 3 500 toeskouers.

## Onlangse ligaposisionering 
## Eksterne skakels 
* Amptelike klubwerf
Suid-Afrikaanse algemene verkiesing van 1974

Die **Suid-Afrikaanse parlementsverkiesing van 1974** het op 24 April 1974 plaasgevind.

Die Nasionale Party het sy posisie van 1970 verbeter, en vyf meer setels gewen. Die regse Herstigte Nasionale Party van Albert Hertzog het weer geen setels gewen nie. Die amptelike opposisie, die Verenigde Party van De Villiers Graaff, het 6 setels verloor. Die grootste wenner was die Progressiewe Party, wat 5 setels wen. Later het die party nog een setel gewen, na die verkiesing in Pinelands. Die party, wat vanaf 1961 met een setel in die parlement verteenwoordig is (in die persoon van Helen Suzman), is beloon vir haar doeltreffende opposisie teen apartheid.

## Uitslag 
[duimnael|links|Setels in die [Volksraad van Suid-Afrika na die 1974-verkiesing

]]

## Nasleep 
Een jaar na die verkiesing het vier progressiewe lede van die Verenigde Party weggebreek. Ontevrede oor die konserwatiewe koers van die party, het hulle die Reformiste Party gestig, onder die leierskap van Harry Schwartz. Op 25 Julie 1976 het die Reformiste Party en die Progressiewe Party saamgesmelt, onder die naam van die Progressiewe Reformiste Party en die leierskap van Colin Eglin.

Die party het nooit 'n verkiesing betwis nie, want op 5 September 1977 smelt dit saam met 'n groep lede van die Verenigde Party wat nie bereid was om by die Nuwe Republiek Party aan te sluit nie. Die eerste leier was weer Eglin. Die nuwe party het as die Progressiewe Federale Party bekend gestaan.
Deutsche Bank

**Deutsche Bank** is een van die grootste banke ter wêreld, en die grootste in Duitsland. Die bank is in 1870 in Berlyn gestig. Hulle hoofkantoor is tans in Frankfurt am Main, Hesse, Duitsland geleë. Die bank het meer as 81&nbsp;000 werknemers in 76 lande, en het 'n groot teenwoordigheid in Europa, Amerika, Asië en die opkomende markte. Deutsche Bank se Hoof Uitvoerende Direkteur is Josef Ackermann. Hulle is gelys op die Frankfurt- (FWB) en die New York-aandelebeurse (NYSE).

duimnael|links|Deutsche Bank se hoofkantoor in Frankfurt am Main.

## Verwysings